Smålandshavet Rundt 2025

Lørdag den 21. Juni 2025 afholder Næstved Sejlklub kapsejladsen Smålandshavet Rundt.

Som tidligere år starter vi lørdag morgen med morgenbord og kaffe kl. 07.00 i Karantænehuset, Inderhavnen. Skippermøde afholdes kl. 08.00.

Bane- & sejladsbestemmelser udleveres ved skippermøde, hvor banen ligeledes vil blive præsenteret omkring faste afmærkninger i Smålandsfarvandet. Banens længde vil afhænge af vindforhold. Banens længde vil være maximum 25 sømil.

Sejladsen afvikles igen i år som Respitsejlads, og de enkelte deltageres starttidspunkt vil fremgå af det på skippermødet udleverede materiale.

Første start går kl. 09.30 fra startområdet ud for Yderhavnen på Enø Strand. Der startes og måltages i dommerskuret.

Der sejles efter GPH 2022. Kun både med gyldigt certifikat gældende fra 15/6-2025 kan deltage. Der sejles efter IYRU’s kapsejladsregler, Dansk Sejlunions Sejladsbestemmelser & Næstved Sejlklubs sejladsprogram for Smålandshavet Rundt.

Startgebyret er 300,- incl. Morgenmad til besætningen i Karantænehuset samt moleøl efter sejladsen på terrassen foran huset.

Vi tænder grillen ved huset, så den er klar kl. 18.00. Her kan I tilberede Jeres medbragte mad.

Præmieoverrækkelsen lørdag aften kl. 21.00. Der vil være præmier til alle både, som gennemfører, samt vandrepokal til den vindende båd.

Tilmeldingsgebyret indbetales på Mobile Pay Box nr: 8790PV. I teksten bedes skrives bådens navn.

Tilmelding på mail til: bb@tema-projekt.dk

Bådtype:

Bådens navn:

Sejlnummer:

Certifikatnr:

Skipper:

Mail:

Telefon:

Antal personer til morgenbord:

Antal personer til grill:

Vel mødt til en forhåbentlig hyggelig og spændende dag på vandet!

Sejlerhilsner

Kapsejladsudvalget

Næstved Sejlklub